Ohjelman kustansivat Joyce Meyerin ystävät ja kumppanit.
Joskus on poistuttava teltasta ja haettava uusia näkökulmia.
On mentävä jonnekin ja oltava yksin. Ala haaveilla ja etsi näky elämästäsi.
Älä jää toistamaan vanhoja ongelmiasi.
ILOA ARKEEN Mitä haluat elämältäsi?
Katsotaan Raamatun esimerkki siitä, millainen voima siinä on, -
että näemme näyn edessämme niin fyysisesti kuin myös hengessä.
Minusta emme käytä tarpeeksi aikaa mietiskelyyn, -
visiointiin ja tarkoitukselliseen unelmointiin.
Mitä näet? Näetkö vain sen, mitä on edessäsi?
Aina vain tiskejä, vaippoja, roskia, laskuja, äkäisiä ihmisiä.
Jaakob on kiinnostava Raamatun henkilö, ja kerron hänestä pian lisää.
Eesau syntyi ensin, ja Jaakob piti kiinni hänen kantapäästään -
aivan kuin olisi sanonut pyrkivänsä ohitse.
Oikeastaan hän oli juonittelija ja valehtelija, joka halusi hyötyä muista.
Hän ei osannut luottaa Jumalan huolenpitoon.
Hän anasti Eesaulta esikoisoikeuden, -
isänsä siunauksen tämän kuolinvuoteella.
Eesau oli karvainen mies, ja Jaakob pyrki matkimaan häntä -
eläinten taljojen avulla.
Isä tunnusteli sanoen: "Et kuulosta Eesaulta, mutta tunnut häneltä."
Huomaamme, ettei pidä tuntemuksiin, mutta se on kokonaan toinen aihe.
Sitten Jaakob pakeni erämaahan.
Siellä hän tapasi unelmiensa naisen, Raakelin, -
jonka kättä pyysi tämän isältä, Laabanilta.
Ehtona avioliitolle oli seitsemän vuoden palkaton työ.
Kun aika oli kulunut, pidettiin häät. Morsiamella oli huntu yllään.
Jaakob juopui, ja aamulla hänen vierellään oli Leea, Raakelin sisar.
Isän selitys oli, että tapana oli naittaa vanhempi tytär ensin.
Jaakob saisi myös Raakelin, jos hän työskentelisi toiset 7 vuotta.
Ja näin Jaakob tekikin.
Huomaatteko, että hän niitti, mitä oli kylvänyt?
Ei hän varmaankaan pitänyt Laabanin juonittelusta ja valehtelusta.
Hän oli itse samanlainen, vaikkei sitä ehkä vielä ymmärtänyt.
Usein tuomitsemme muita siitä, mitä itse teemme.
Ihmettelemme, miten joku kehtaa tehdä meille sen, mitä itse teemme.
Jaakob kohtasi myöhemmin Jumalan ja selvitti asiat Hänen kanssaan.
Maksettuaan velkansa Laabanille Jaakob ilmoitti: -
"Haluan elää omaa elämääni omassa taloudessani."
Laaban halusi hänen jatkavan työtä ja olevan siunaukseksi perheelle.
"Nimeä palkkasi, niin maksan, mitä ikinä pyydät."
Jaakob ei halunnut palkkaa, vaan pyysi: -
"Olen huolehtinut lampaistasi ja vuohistasi.
erota laumastasi kaikki täplikkäät vuohet ja mustat lampaat, -
anna ne minulle ja pidä itse kaikki loput.
Molemmille olisi jäänyt riittävästi, ja Laaban suostui, -
mutta yöllä Laaban kävi erottamassa laumasta kaikki värilliset eläimet, -
pilkulliset vuohet ja mustat lampaat, -
eikä siitokseen jäänyt kuin valkeita eläimiä.
Jaakobin haaveet isosta värillisten eläinten laumasta kaatuivat siihen.
Laaban ei antanut Jaakobin rikastua.
Kuunteletteko? Se ei ollut enää mahdollista.
Mutta Jumalalle kaikki on mahdollista. Luetaan 1. Moos. 30.
Jos puhutaan luovuudesta, tässä oli luova mies.
Aloitetaan jakeesta 37.
"Mutta Jaakob otti itselleen tuoreita haavan, mantelipuun ja plataanin -
oksia ja kuori niihin valkeita juovia, paljastaen oksien valkoisen rungon."
Osaamme mekin olla luovia, pyysin tekemään tällaiset.
Jaakob asetti nämä sauvat valkeiden vuohien ja lampaiden eteen -
juomapaikalla, missä ne lisääntyisivät. Ne näkisivät sauvat aina juodessaan, -
samoin lisääntymisen aikaan.
Ja vaikka se ei olekaan luonnollisesti mahdollista, -
valkeat eläimet saivat laikukkaita jälkeläisiä pelkän näyn avulla.
Jaakobista tuli rikas mies, ja hänen laumansa kasvoi kasvamistaan.
Hän jopa kehitti tekniikkaansa niin, ettei jalostanut heikkoja eläimiä.
Niinpä heikot jäivät valkoisiksi ja päätyivät Laabanille.
Hän laittoi näyn tulevasta vain vahvojen eteen sanoen: -
"En välitä, millaisia olette nyt, mutta tällaisia teistä tulee."
Niin sanoo Jumala myös sinulle: "Tällaiseksi olet tuleva!"
Jumalalla on näky sinun elämällesi, olet uusi luomus Kristuksessa!
Vanha väistyy, ja uusi tulee sen tilalle. Aamen?
Voisin hyötyä näistä kepeistä. Voisin myydä ne ja antaa rahat köyhille...
Muista pitää unelma näkyvissäsi. Pidä visio elämästäsi edessäsi.
Ei vain kerran, vaan jatkuvasti. Aina, kun eläimet tulivat juomaan, -
ne näkivät vain pilkkuja ja laikkuja.
Miten voisit tuottaa mitään muuta, jos näet vain pilkkuja?
Pilkkuja ja laikkuja, mustaa ja valkoista.
Ja kun tuli syntymän aika: aina vain pilkkuja ja laikkuja...
Mahdoton tapahtuu, kun unelmoit Hengessä Jumalan kanssa.
Hengessäsi on luovuutta! On olemassa meille vieras valtakunta.
Tiedämme, että se on siellä, mutta emme aina osaa luottaa siihen.
Kuten tänä iltana, kun minulle tuli tarve kiittää.
Jotain tapahtui hengessäni, sillä mielessäni ollut mitään erityistä, -
mistä kiittää. En aikonut sanoa sitä, mitä sanoin, se kumpusi hengestäni.
Meidän tulee oppia elämään enemmän hengessä.
Enkä minä ymmärtänyt sitä, mutta siitä tuli hyvä olo.
Jotakin tuli täytettyä henkimaailmassa.
Mitä näet elämällesi? Mitä katsot?
―"En tiedä." ―Jotain pitäisi nähdä.
Nuorillakin pitäisi olla näky tulevasta.
Katso yli sen, mihin olet tottunut.
Ehkä sinulla on täydelliset vanhemmat, ehkä ei.
Sillä ei ole merkitystä, et ole kumpikaan heistä, olet sinä.
Olet sinä. Uusi sukupolvi ja uusi luomus.
Toinen sananpaikka, josta pidän, on 1. Moos. 13 luku.
Nämä esimerkit kuvaavat hyvin sitä, mitä yritän sanoa.
Jae 2: "Abram oli hyvin rikas: hänellä oli karjaa, hopeata ja kultaa. "
HYVIN rikas. Pidän äärimmäisistä sanoista. Kertomus jatkuu.
Abramin veljenpoika Loot oli hänen luonaan, heillä oli molemmilla karjaa, -
ja riitoja puhkesi heidän työntekijöidensä välille.
Abramilla oli ilmestystieto riidasta. Hän tiesi sen tuovan tuhoa.
Se oli kuin hengellinen syöpä, joka jäädessään kasvaisi.
Se tulisi myös miesten välille ja veisi heiltä lopulta Jumalan siunauksen.
Voi, kunpa ymmärtäisimme sen tässä ajassa!
Jumalan suunnitelma ei ehkä toteudu, koska olet vihainen jollekulle.
Monet kristityt sortuvat siihen. Jotkut teistä ovat vihaisia vieruskaverilleen.
Näin se vain on. Menimme Daven kanssa useasti vihaisina kirkkoon, -
mutta jo ulko-ovella ylistimme Jumalaa: -
"Kiitos Jeesus, Halleluja."
"Kuinka Meyerit voivat?" ―"Hyvin, ylistys Jumalalle!"
Sitten riitelimme autossa kotimatkan miettien, missä paholainen tuli väliin.
Tiedättekö, kuinka moni uskova on vihainen jollekin tai jollekulle?
Vihaisia ja katkeria on luultavasti enemmän kuin niitä, jotka eivät ole.
Jos haluat pysyä poissa riidoista, sen eteen täytyy tehdä työtä.
Abram oli aggressiivinen. Hän sanoi Lootille: -
"Älkööt paimenemme riidelkö, mutta ruoho ei riitä laumoillemme."
Heitä oli siunattu suurella laumalla, ja nyt he taistelivat ruohosta.
Abram sanoi: "Valitse osa Jordan- joen laaksoa, niin minä otan loput."
Olettaisi Lootin sanovan: "Olen tässä sinun ja siunauksesi ansiosta, -
valitse sinä ensin, niin minä otan loput."
Raamattu kertoo, että hän kuitenkin valitsi itselleen parhaat maat.
Abramille ei jäänyt juurikaan vaihtoehtoja.
Jae 14: "Ja Herra sanoi Abramille, -
sen jälkeen kuin Loot oli hänestä eronnut..."
Tämä on tärkeää ymmärtää.
"Nosta silmäsi ja katso siitä paikasta, missä olet..."
Hän ei sanonut: "Katso, miten vähän sinulla on", -
vaan: "...katso siitä paikasta, missä olet, -
pohjoiseen, etelään, itään ja länteen.
Sillä kaiken maan, jonka näet, minä annan sinulle..."
Mitä sinä näet? Kysyn sinulta, mitä näet?
Äläkä näe asioita vain itsellesi, vaikka sekin, että menestyt, kuuluu tähän.
Näen itseni ruokkimassa miljoona nälkäistä lasta joka päivä.
Meillä on pitkä matka kuljettavana, mutta lähestymme päämäärää.
En ehkä elä niin kauan, että näky toteutuisi, mutta jatkan silti.
Mitä näet? Olet onneton, jos näet vain asioita itseäsi varten.
Etsi näky ihmisten auttamiseksi. Aamen?
Jumala sanoi Abrahamille: "Siunaan sinua ja teen sinut siunaukseksi."
Sinuun ja sinun kauttasi muille.
Jos olet pelkkä vastaanottaja ja varasto, antaa Jumala vähemmän -
kuin jos jakaisit hyvän eteenpäin.
Mitä näet?
"Ja minä teen sinun jälkeläistesi luvun paljoksi kuin maan tomun.
Jos voidaan lukea maan tomu, niin voidaan lukea myöskin -
sinun jälkeläisesi. Nouse ja vaella maata pitkin ja poikin, -
sillä sinulle minä sen annan." 1. Moos. 13:16―17.
Pohjimmiltaan voi sanoa, että voit saada sen, minkä kykenet näkemään.
Luvussa 1. Moos. 15 Jumala kertoo lapsettomalle Abramille, -
ettei hänen jälkeläistensä määrää pysty edes laskemaan.
"Kuinka Jumala sen aikoo hoitaa?"
Jumala oli luvannut hänelle lapsen, mutta kärsimättömyydessään -
hän antautui lihan valtaan. Unelman toteutumiseen meni 20 vuotta.
Jumala lupasi lapsen hänen omasta ruumiistaan.
Hän oli jo satavuotias, ja hänen vaimonsa vaihdevuodet olivat ohitse.
Sana sanoo: "eikä Saaran enää ollut, niinkuin naisten tavallisesti on."
Eli selkokielellä: vaihdevuodet ohittanut nainen.
Hän oli jo vanha, noin 90-vuotias.
Abram on teltassaan Saaran kanssa, -
kun Jumala kutsuu häntä.
"Kyllä, Abram, aion antaa sinulle lapsen omasta ruumiistasi."
Abram on teltassa ja katsoo vaimoaan sekä omaa kuolevaa ruumistaan.
Hän miettii: "Niinpä niin, sama lupaus aina vain: jonain päivänä saat sen..."
Katso vaimoani, katso minua! Elämä on jo ajanut meistä ohi.
Olen kyllästynyt tähän telttaan, odottamiseen ja kaikkeen muuhunkin!
Eikö Jumala olekin huumorintajuinen?
Hyppäsin jotenkin exodukseen, mutta se ei sovi nyt teemaan.
Innostuin liikaa teltassa ollessani.
No niin, katsokaa. Tämä teidän täytyy nähdä.
1. Moos.15. Luetaan luku loppuun ja tehdään piru oikein vihaiseksi.
"Näiden tapausten jälkeen tuli Abramille näyssä tämä Herran sana: -
'Älä pelkää, Abram!'" Eikö Jumala aloita aina näin?
"'Minä olen sinun kilpesi; sinun palkkasi on oleva sangen suuri.
Mutta Abram sanoi: 'Oi Herra, Herra, mitä sinä minulle annat?
Minä lähden täältä lapsetonna, -
ja omaisuuteni haltijaksi tulee damaskolainen mies, Elieser.'"
Mitä voit minun, vanhan miehen hyväksi tehdä?
"'Sinä et ole antanut minulle jälkeläistä; -
katso, talossani syntynyt palvelija on minut perivä.'
Mutta katso, hänelle tuli tämä Herran sana: 'Hän ei ole sinua perivä, -
vaan joka lähtee sinun omasta ruumiistasi, hän on sinut perivä.'"
Abram varmasti ajatteli: "Minä olen satavuotias, Saara 90.
Hän ei enää voi saada lapsia. Homma ei enää toimi, Jumala!
Jumala, ei se onnistu!" Katsokaapa nyt. Tässä se tulee: -
"Ja hän vei hänet ulos ja sanoi: -
'Katso taivaalle ja lue tähdet, jos ne taidat lukea.'"
Opetus on, että joskus täytyy astua ulos teltasta ja nähdä uudella tavalla.
Liiku ja hankkiudu olemaan yksin. Unelmoi ja etsi näky elämällesi.
Älä jää samojen vanhojen ongelmien pariin.
Lähde kävelylle.
Astu ulos teltasta!
Jos olet viiden lapsen äiti, sulkeudu kylpyhuoneeseen -
ja laita kaikki hanat valumaan niin ettet muka kuule koputusta.
Ota vaahtokylpy, syö keksi, osta kengät. Tee jotain rohkeaa!
Kuulit oikein! Eikö olekin mahtavaa!
Mutta kuvittele, 20 vuotta... Abram on 100, vaimo 90-vuotias.
Kappas vaan, vauva on tulossa. Jumalan kanssa kaikki on mahdollista.
Kaikki! KAIKKI!
Voit ymmärtää asian tänään ja löytää sen avulla maaliin, -
tai sitten voit jäädä itsesääliin loppuiäksesi.
Voit istua masentuneena muiden apeiden ystävien seurassa -
puhumassa siitä, mikä kaikki elämässä mättää...
Tai voit astua teltasta katsomaan, kuinka lunastuksesi lähestyy!
Voit laskea tähdet ja sanoa: Teen sen, minkä Jumala sanoo minun osaavan.
Ei väliä, kauanko siinä menee, en anna periksi. Minulla on näky.
Jatketaan tästä aiheesta huomenna. Hepr. 11:11 sanoo: -
"Uskon kautta sai Saarakin voimaa suvun perustamiseen."
Uskon avulla saa asioita syntymään, mutta ne on ensin hedelmöitettävä.
Nainen ei synnytä, jos hedelmöitystä ei tapahdu.
Englannin sana 'hedelmöittyä' on varsin mielenkiintoinen.
Se tarkoittaa tulla raskaaksi, mutta myös ajatella, kuvitella (eläväksi).
Unelmat ja päämäärät ovat siemeninä henkimaailmassa.
Emme voi synnyttää niitä ellemme usko, että Jumala hedelmöittää ne.
Oli absurdia ja naurettavaa uskoa 30 vuotta sitten, -
että tulisin saarnaamaan evankeliumia kaikkialla maailmassa.
Se tuntui aivan älyttömältä ajatukselta.
Luonteeni ja ääneni eivät sopineet. Minulla ei ollut rahaa tai ystäviä, -
en tuntenut ketään eikä minulla ollut tarpeeksi koulutusta.
Mutta näin sen. Monesti olen astunut teltasta ulos katsomaan tähtiä -
ja ottanut etäisyyttä asiaan väsyttyäni taisteluun ja arvosteleviin ihmisiin.
Sitä väsyy, kun yrittää parhaansa ja joku pyrkii sotkemaan asiat.
Kun tuntuu, että hukkuu asioiden alle, on astuttava ulos teltasta.
On saatava raitista ilmaa ja uutta näkökulmaa.
Ehkä tämä viikonloppu auttaa siinä.
Haluan tänään rohkaista pitämään yllä tulevaisuuden päämääriä.
Unelmoi jostakin, jonka haluat nähdä toteutuvan. Onko sinulla näky?
Onko sydämelläsi jotain, jonka haluaisit nähdä tapahtuvan?
Uskon, että Jumala loi meidät päämäärätietoisiksi, -
joten kysyn: Mitä näet itseäsi varten? Mitä haluat elämältäsi?
Älä luovuta, sillä joskus asiat vievät aikaa.
Muistele, mitä Jumala on tehnyt sinun tai muiden hyväksi aiemmin.
Hän kyllä tekee sen uudestaan.
Pidä unelma edessäsi ja kulje lannistumatta sitä kohti.
Tarjoamme 3 CD:n pakettia "Mitä haluat elämältäsi?" Pidän otsikosta.
Toinen paketti, jonka pyysin kokoamaan, "Totuuden puhuminen".
Paketissa on 28 aihekorttia sekä CD-levy.
Ajatellaanpa, että tarvitset sielunrauhaa. Otat "Rauha"-kortin.
Siinä on lyhyt opetus aiheesta sekä ehdotuksia asioista, joita tunnustaa.
"Jumala siunaa minua rauhalla, jota kukaan ei voi ymmärtää."
"Hän haluaa, että olen vapaa huolista. Hän pitää minusta huolen."
Pyrin aina kaikin tavoin kulkemaan rauhassa.
Sanan tunnustaminen ääneen auttaa vastaanottamaan ilmestyksen siitä.
Se siirtyy päästä sydämeen.
Kun tieto muuttuu ilmestykseksi, sitä on hankala ottaa pois.
Vielä kerran: Mitä haluat elämältä?
Tee yhteistyötä Jumalan kanssa ja lausu Hänen sanaansa elämääsi.
Nämä työkalut auttavat sinua siinä. Palaan kohta lopetussanojen kera.
Ihmiset innostuvat lehtipäivästä.
Aloita ilmainen Iloa arkeen -lehden tilaus tänään.
Sanoinko jo, että se on ilmainen? Voit tilata sen puhelimitse tai netissä.
SEURAAVASSA JAKSOSSA
Jumala huusi minulle kirkossa: "Mitä teet täällä?"
"Minähän käyn kirkossa joka tiistai."
"Älä enää istu siellä tuijottamassa sitä miestä.
Minulla on sinulle tehtävä, ja haluan, että menet tekemään sen."
Kaikkien luottamus on joskus kovilla.
Joycen aamuhartauskirja "The Confident Woman" -
on täynnä raamatunkohtia, jotka auttavat sinua olemaan se nainen, -
joksi Jumala sinut loi. Se täyttää sinut Jumalan Sanan totuudella.
Saatavilla Joyce Meyerin nettikaupasta ja kirjakaupoista.
Haluaisitko Joycen aina mukaasi?
Nyt voit ladata opetukset ilmaiseksi kotisivuiltamme.
"Sillä niin on Jumala maailmaa rakastanut, että hän antoi -
ainokaisen Poikansa, ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Jumala antaa parhaansa, ja meidänkin tehtävämme on antaa.
Monellakin eri tavalla, mutta myös taloudellisesti.
Jos pidät ohjelmastamme ja katsot sitä säännöllisesti, -
tahtoisitko kylvää siihen varojasi, kuten kylvämme elämääsi Hengessä?
Näin tuet ohjelman jatkumista -
ja autat tavoittamaan ihmisiä, jotka eivät vielä tiedä, mitä sinä tiedät.
Rukoile asiaa. Niität aina sitä, mitä kylvät, ja Jumala on suurin antaja.
Suomennos: Meriel Tuliainen
Ohjelman kustansivat Joyce Meyerin ystävät ja yhteistyökumppanit.